सरकारी स्कूलों में प्रधानाचार्य लगाने की प्रक्रिया शुरू
श्रीगंगानगर | शिक्षाविभाग ने सरकारी उच्च माध्यमिक विद्यालय में प्रधानाचार्य लगाने की प्रक्रिया शुरू कर दी है। अतिरिक्त जिला शिक्षा अधिकारी माध्यमिक अशोक वधवा ने बताया कि विभाग ने पदोन्नति के संदर्भ में व्याख्याता एवं प्रधानाचार्य संवर्ग के पात्र कार्मिकों की अस्थाई पात्रता सूची जारी की है। इसमें संबंधित कार्मिक के वर्तमान पदस्थापन की जानकारी के साथ-साथ उनके विरुद्ध कोई विभागीय जांच हो, इसकी सूचना भी मांगी है। जिला शिक्षा अधिकारी ने जिले के समस्त राजकीय, रमसा, सर्व शिक्षा अभियान तथा जिला शिक्षा अधिकारी प्रारंभिक को लिखित जानकारी भेजी है। इसके तहत पात्रता सूची में सम्मिलित कार्मिकों की रिपोर्ट चार मार्च तक कार्यालय में भिजवाने को कहा गया है। मांगी गई जानकारी नहीं भिजवाने की स्थिति में विभागीय कार्रवाई की चेतावनी भी दी गई है।
hin_Deva hin_Deva